अँखियों से गोली मारे

अँखियों से गोली मारे 2002 में बनी हिन्दी भाषा की कॉमेडी फ़िल्म है। हर्मेश मल्होत्रा द्वारा निर्देशित, इसमें गोविन्दा, रवीना टंडन, कादर खान, शक्ति कपूर, असरानी और जॉनी लीवर प्रमुख भूमिकाओं में हैं। यह फिल्म टिकट खिड़की पर असफल रही थी। इस फिल्म का नाम निर्देशक की फिल्म दूल्हे राजा (1998) के सुपरहिट गाने से आया है।

संक्षेप 
अखेन्द्र उर्फ टोपीचंद भांगडे (कादर खान) पुरावस्तु की दुकान के पीछे अवैध गतिविधियों को चलाता है। वह कुख्यात चोर बाजार क्षेत्र के पास अपनी पत्नी सुलेखा और इकलौती बेटी किरण (रवीना टंडन) के साथ रहता है। वह किरण का विवाह सब से बड़े बदमाश से कराना चाहता है और गैंगस्टर शक्ति दादा (शक्ति कपूर) को अपना भावी दामाद होने के लिए चुनता है। लेकिन किरण पहले से ही राज ओबेरॉय (गोविन्दा) से प्यार करती है। वह एक अमीर परिवार से संबंधित है और उसका किसी भी गैंगस्टर के साथ कोई संबंध नहीं है। किरण ने अपने पिता की आवश्यकताओं को पूरा करने के लिए राज को विश्वास दिलाया कि उसे पहले गैंगस्टर बनना होगा। 

राज अनिच्छा से सहमत हो जाता है और सुब्रमण्यम (जॉनी लीवर) नामक गैंगस्टर-ट्रेनर से मिलता है। कई दुर्घटनाओं के बाद, राज अंततः अपना लक्ष्य पूरा करता है और किरण के लिए उपयुक्त दूल्हे बनने के योग्य होता है। फिर टोपीचंद के पिता आ जाते हैं, जो एक अमीर आदमी ठाकुर राणा होते हैं। अब चीजें अचानक बदल जाती हैं। अब किरण का विवाह किसी गैंगस्टर के साथ नहीं, किसी अमीर लड़के के साथ होना है। अब एक बदकिस्मत राज को अब अपनी गैंगस्टर छवि को साफ करना होगा।

मुख्य कलाकार 
 गोविन्दा - राज ओबेरोय / बौबडी दादा
 रवीना टंडन - किरण भांगडे
 कादर खान - अखेंद्र टोपीचंद' भांगडे / ठाकुर
 असरानी - टोपीचंद का साला
 जॉनी लीवर - मास्टर सुब्रमण्यम
 अवतार गिल - थॉमसन
 दिनेश हिंगू - शादीलाल
 रजाक खान - फ़ैयाज टक्कर पहलवान
 सत्येंद्र कपूर - न्यायाधीश कपूर
 शक्ति कपूर - शक्ति दादा
 टीकू तलसानिया - श्री ओबेरॉय
 विजू खोटे - चोरगे
 शरत सक्सेना - बाबू छपरी
 अंजना मुमताज़ - सुलेखा भांगडे
 बीना बैनर्जी - श्रीमती ओबेरॉय
 घनश्याम रोहेडा - हवलदार ढांचे
 राना जंग बहादुर - जैरी

संगीत

बाहरी कड़ियाँ 
 

2002 में बनी हिन्दी फ़िल्म
आनंद–मिलिंद द्वारा संगीतबद्ध फिल्में